b'\n_START_ARTICLE_\nIRAS\n_START_PARAGRAPH_\nThe Infrared Astronomical Satellite (IRAS) var det f\xc3\xb8rste rumteleskop, der fuldf\xc3\xb8rte en fuldst\xc3\xa6ndig kortl\xc3\xa6gning af himmelrummet i infrar\xc3\xb8dt lys. IRAS blev opsendt d. 25. januar 1983, p\xc3\xa5 en mission der varede ti m\xc3\xa5neder. Teleskopet var finansieret af USA, Holland og Storbritannien. IRAS n\xc3\xa5ede at observere over 250.000 infrar\xc3\xb8de kilder ved b\xc3\xb8lgel\xc3\xa6ngderne 12-, 25-, 60- og 100 mikrometer. IRAS observation af 96% af himmelhv\xc3\xa6lvet, i fire forskellige b\xc3\xb8lgel\xc3\xa6ngder,  f\xc3\xb8rte til oprettelsen af kataloget IRAS Catalog of Point Sources, Version 2.0 (dansk: IRAS Katalog over punktkilder)._NEWLINE_IRAS succes f\xc3\xb8rte til en \xc3\xb8get interesse i at installere et infrar\xc3\xb8dt teleskop p\xc3\xa5 Den Internationale Rumstation. Dette endte ud i opsendelsen af Spitzerteleskopet i 2003. Desuden opsendtes The Infrared Space Observatory (ISO) i 1995 og Hubble rumteleskopet fik installeret et infrar\xc3\xb8dt kamera (NICMOS) som f\xc3\xb8lge af IRAS succses.'